Cherry Chen, Sengoli ho Sebaka sa Hau se Ratoang sa Ts'oarelo ka Ho Ts'oara, Ho Phethahatsa, POD, COD le Tlhahiso e Potlakileng. - Leqephe la 4 la 7 12 Tlhaselo e e maatla. Gogo wa Magogo o tla tlhasela masalela a batlodiwa le ditsala tsa bone tsa dinku tse dingwe. (Bala Esekiele 38:2, 11.) Tlhaselo eno e e kgatlhanong le Bogosi jo bo busang jo bo setseng bo tlhomilwe, e tla bo e le tlhabano ya bofelo mo ntweng e Satane a ntseng a e boloditse kgatlhanong le masalela a batlodiwa fa e sa le a kobiwa kwa legodimong. (Tshen. 12:7-9, 17) Segolobogolo fa e sa le batlodiwa ba simolola go phuthelwa mo phuthegong ya Bokeresete e e tsosolositsweng, Satane o ntse a leka go senya katlego ya bone ya semoya—mme o itaya se fololetse. (Math. 13:30) Le fa go ntse jalo, ka nako e mekgatlho yotlhe ya bodumedi jwa maaka e tla bong e sentswe mme go lebega e kete batho ba Modimo ba nna ‘ba sa sirelediwa ke dipota, mephakalego kgotsa ditswalo,’ Satane o tla bona e le tshono e ntle. O tla tlhotlheletsa batlhabani ba gagwe ba ba boikepo gore ba tsene mme ba tlhasele ka maatla ba e leng baemanokeng ba Bogosi.